Държавен вестник, бр. 76, 2024 г., стр. 27

БРОЙ  76	
Д Ъ Р Ж А В Е Н  В Е С Т Н И К 	
СТР.  27   
РАЗДЕЛ В. ПЪТНИ ЗНАЦИ ЗА УКАЗВА­
НЕ НА НАСЕЛЕНИ МЕСТА
Дългата страна на правоъгълника, чиято 
форма имат тези пътни знаци, трябва да е 
хоризонтална.
1. Примери за пътни знаци за указване 
на началото на населено място: E 9a и E 9b.
2. Примери за пътни знаци за указване на 
края на населено място: E 9c и E 9d. Незави­
симо от разпоредбите на член 6, параграф 1 от 
настоящата Конвенция тези пътни знаци могат 
да се поставят на обратната страна на знаците, 
обозначаващи началото на населено място.
РАЗДЕЛ Г. ПЪТНИ ЗНАЦИ ЗА ПОТВЪРЖ­
ДАВАНЕ НА ПОСОКА
Пътен знак E 10 е пример за пътен знак 
за потвърждаване на посока.
Независимо от разпоредбите на член 6, 
параграф 1 от настоящата Конвенция този 
пътен знак може да бъде поставен на обратната 
страна на друг пътен знак, предназначен за 
движението, осъществявано в обратна посока.
РАЗДЕЛ Д. ПЕШЕХОДНА ПЪТЕКА
Пътен знак Е 11а „ПЕШЕХОДНА ПЪТЕКА“ 
се използва, за да сигнализира на пешеходците 
и водачите местоположението на пешеходна 
пътека.
Табелата трябва да бъде синя или черна, 
триъгълникът – бял или жълт, а символът – 
черен или тъмносин; изобразеният символ е 
символът А 11.
Въпреки това може да се използва и зна­
кът Е 11b, който има формата на неправилен 
петоъгълник, син фон и бял символ.
РАЗДЕЛ Е. ДРУГИ ПЪТНИ ЗНАЦИ, 
ОСИГУРЯВАЩИ ПОЛЕЗНА ИНФОРМАЦИЯ 
ЗА ВОДАЧИТЕ НА ПЪТНИ ПРЕВОЗНИ 
СРЕДСТВА
Тези пътни знаци трябва да са със син фон.
1. Пътен знак „БОЛНИЦА“
Този пътен знак се използва, за да уведоми 
водачите на пътни превозни средства, че тряб­
ва да вземат предпазните мерки, изисквани в 
близост до лечебни заведения; по-специално, 
че не трябва да вдигат излишен шум. Има 
два модела на този пътен знак: E 12а и E 12b.
Червеният кръст на знак E 12b може да 
бъде заменен с един от символите, посочени 
в раздел Ж, параграф 2, буква (а).
2. Пътен знак „ЕДНОПОСОЧЕН ПЪТ“
Два различни знака „ЕДНОПОСОЧЕН 
ПЪТ“ могат да се поставят, когато се счита за 
необходимо да се сигнализира на участниците в 
движението, че се намират на еднопосочен път:
(а) Пътен знак Е 13a, поставен приблизи­
телно перпендикулярно на оста на пътното 
платно; табелата му има формата на квадрат.
(б) Пътен знак Е 13b, поставен приблизи­
телно успоредно на оста на пътното платно; 
табелата му има формата на продълговат 
правоъгълник, чиято дълга страна е хоризон­
тална. Думата „еднопосочен“ може да бъде 
изписана върху стрелката на знака E 13b на 
националния език или на един от национал­
ните езици на съответната държава.
Пътни знаци Е 13а и Е 13b могат да се пос­
тавят независимо от това дали в началото на 
пътя са поставени знаци, въвеждащи забрани 
или задължителни знаци.
3. Пътен знак „ПЪТ БЕЗ ИЗХОД“
Пътен знак E 14 „ПЪТ БЕЗ ИЗХОД“, пос­
тавен в началото на пътя, означава, че няма 
изход от пътя.
4. Пътни знаци, сигнализиращи за влизане 
или излизане от автомагистрала
Пътен знак Е 15 „АВТОМАГИСТРАЛА“ 
се поставя на мястото, където започват да се 
прилагат специалните правила, които трябва 
да се спазват на автомагистрала. Знак Е 16 
„КРАЙ НА АВТОМАГИСТРАЛАТА“ се поста­
вя на мястото, където тези правила престават 
да се прилагат.
Пътен знак Е 16 може също да се използва 
и повтаря, за да предупреждава за края на 
автомагистрала; разстоянието между всеки 
пътен знак, поставен за тази цел, и края на 
автомагистралата се изписва в долната част 
на знака.
5. Пътни знаци, сигнализиращи за влизане 
или излизане от път, на който правилата за 
движение са същите като на автомагистрала
Пътен знак Е 17 „СКОРОСТЕН ПЪТ“ се 
поставя на мястото, където започват да се 
прилагат специалните правила за движение 
по пътища, различни от автомагистралите, 
които са предназначени за движение на мотор­
ни превозни средства и не обслужват имоти, 
граничещи с пътя. Под пътен знак Е 17 може 
да се постави допълнителна табела, която да 
показва, че по изключение е разрешен достъ­
път на моторни превозни средства до имоти, 
граничещи с пътя.
Пътен знак Е 18 „КРАЙ НА СКОРОСТНИЯ 
ПЪТ“ може да се използва и да се повтаря, за 
да се сигнализира за края на пътя; разстоя­
нието между всеки пътен знак, поставен за 
тази цел, и края на пътя се изписва в долната 
част на знака.
6. Знаци, сигнализиращи за автобусна или 
трамвайна спирка
E 19 „АВТОБУСНА СПИРКА“ и E 20 
„ТРАМВАЙНА СПИРКА“
7. Пътен знак „ПЪТЯТ Е ОТВОРЕН ИЛИ 
ЗАТВОРЕН“
Пътен знак Е 21 „ПЪТЯТ Е ОТВОРЕН 
ИЛИ ЗАТВОРЕН“ се използва, за да се по­
каже дали планински път, особено участък, 
минаващ през проход, е отворен или затворен; 
пътният знак се поставя в началото на пътя 
или пътищата, водещи до въпросния участък.
Наименованието на пътния участък (или 
прохода) се изписва с бял цвят.
На показания пътен знак наименованието 
„Фурка“ е дадено като пример.